'Hitler het nie genoeg uitgemoor nie' – praag.co.za — 20 jaar jonk!
Gilles Bourdouleix (54), burgemeester van Cholet, het in Julie 2013 'n oop stuk grond besoek wat onwettig deur 'n nomadiese sigeuner-groep beset is, en toe die gewraakte woorde aan 'n joernalis gefluister.
'n Plaaslike koerant het die volgende dag daaroor berig en groot opslae gemaak. Die woedende burgemeester het die joernalis daarna vir 'n "petit merde" uitgekryt, en is daarvoor ook aangekla.
Intussen het die burgemeester se vrou doodsdreigemente ontvang, Sy regsverteenwoordiger sê sy woorde was binne 'n uiters vyandige konteks geuiter toe hy tydens sy besoek openlik deur die onwettige besetters gedreig is.
Hoewel hy in Januarie 2014 skuldig bevind is aan die goedpraat van 'n misdaad teen die mensdom is sy boete eers opgeskort. Die staat het geappelleer en 'n appèlhof het besluit hy moet wel met die boete gestraf word.
Bourdouleix hou vol hy is onskuldig en dat sy woorde in konteks nie as kwaadwillig beskou kan word nie. Die sigeuners skep 'n yslike misdaadkopseer waar hulle teenwoordig is, sê inwoners wat hom ondersteun.
Bourdouleix het 'n geskiedenis van konflik met die sigeuners. In 2006 het hy met 'n petisie aan 36.500 burgemeesters in Frankryk oorreed dat plaaslike owerhede spesiale magte gegee word om onwettigge besetters van grond te verwyder.
In November 2012 het hy gedreig om te bedank, na 'n "nuwe inval" van sowat 20 karavane in sy gebied. Die reisigers het die volgende dag die pad gevat.
Skrywer praagGepubliseer op 13 Augustus 2014 13 Augustus 2014 Kategorieë Internasionale nuus, NuusSleutelwoord Frankryk, Hitler, Jode, misdaad teen die mensdom, Roma, Sigeuners, volksmoord